贈僧皎然
作者：顏真卿
朝代：唐

paragraphs: 秋意西山多，別岑縈左次。
繕亭歷三癸，趾趾鄰什寺。
元化隱靈蹤，始君啓高致。
誅榛養翹楚，鞭草理芳穗。
俯砌披水容，逼天掃峰翠。
境新耳目換，物遠風塵異。
倚石忘世情，援雲得真意。
嘉林幸勿剪，禪侶欣可庇。
衛法大臣過，佐遊羣英萃。
龍池護清激，虎節到深邃。
徒想嵊頂期，于今沒遺記。